‘সিকন্দর’ ট্রেলার মুক্তির সঙ্গে সঙ্গে বান্ধবী উইলিয়াকে নিয়ে ছুটি কাটাচ্ছেন সলমন!

ওয়েব ডেস্ক: বিখ্যাত পরিচালক এ আর মুরুগাদোসের( A.R. Murugadoss) পরিচালনায় ‘সিকন্দর'(Sikandar) মুক্তি পাচ্ছে আগামী ৩০ মার্চ। ছবি মুক্তির এক সপ্তাহ আগে প্রকাশ্যে এসেছে ছবির ট্রেলার(Trailer)। ‘সিকন্দর’ -এর ট্রেলার লঞ্চ অনুষ্ঠানের পরে সলমন খান(Salman khan) এখন ছুটি কাটাচ্ছেন। তার বান্ধবী ইউলিয়া ভান্তুরের(Iulia Vântur) সাথে ছুটি কাটাতে দেখা গেছে।

অভিনেতা তার বান্ধবীর উপস্থিতি নিয়ে কোনো লুকোচুরি করেননি, বরং পাপারাৎজ্জিদের জন্য পোজও দিয়েছেন। তবে, তারা কোথায় ছুটি কাটাচ্ছেন তা গোপন রাখা হয়েছে। গত এক বছর ‘সিকন্দর’-এর শুটিংয়ে ব্যস্ত থাকার পর, ছবি মুক্তির অপেক্ষায় এখন তিনি অবসর উপভোগ করছেন।

নীল টি-শার্ট এবং কালো জিন্সে ক্যামেরাবন্দী হন সালমান। তিনি পাপারাৎজ্জিদের দিকে হাত নাড়েন এবং তার নিজস্ব ভঙ্গিতে পোজ দেন। ইউলিয়াকেও খুব সুন্দর দেখাচ্ছিল। অভিনেতার নিরাপত্তার কথা মাথায় রেখে লোকেশন প্রকাশ করা হয়নি বলে প্যাপারাজ্জিরা জানিয়েছেন।

আরও পড়ুন:বাবাকে ‘ত্যাজ্য’ করে বব্বর পদবি ছাড়লেন স্মিতা-পুত্র প্রতীক

সালমান খান এবং ইউলিয়া ভান্তুর গত কয়েক বছর ধরে একসাথে থাকলেও, তারা প্রকাশ্যে তাদের সম্পর্ক নিয়ে কথা বলেননি। তবে, একটি ভিডিও কলে ইউলিয়াকে পেছন থেকে জড়িয়ে ধরার ভিডিও ভাইরাল হলে তাদের সম্পর্কের আভাস পাওয়া যায়। ইউলিয়া একজন গায়িকা এবং সালমানের ছবিতে গানও গেয়েছেন।

দীর্ঘদিন পর ‘সিকন্দর’-এর মাধ্যমে সালমান খান তার ভক্তদের জন্য একটি বিশেষ চমক নিয়ে আসছেন। ট্রেলার মুক্তির পর ভক্তরা ছবিটি দেখার জন্য অধীর আগ্রহে অপেক্ষা করছেন। এ আর মুরুগাদোস পরিচালিত ‘সিকন্দর’ ঈদুল ফিতরের একদিন আগে, অর্থাৎ ৩০ মার্চ প্রেক্ষাগৃহে মুক্তি পাবে।